Publication: Magyar Közlöny
Issue: MK-1999-83 (Year: 1999, Number: 83)
Era: 1990-2004
Section: szóló 15/1998. (IV. 3.) FM rendelet (a továbbiakban: R.)
Paragraph Index: 56

(1) A 3. § b) pontjának bb)—bd) alpontjaiban megjelölt alapanyag-termelő a továbbadott támogatásról a minősítési bizonylatok, a számlák és a támogatás kifizetését igazoló APEH bizonylat alapján a támogatás kézhezvételétől számított ötödik napon belül részletes elszámolást köteles benyújtani a hivatal részére, amely tartalmazza az intervenciós támogatás teljes összegének az alapanyag-termelő részére való továbbadásának elszámolását. A hivatal minden negyedévet követő nyolcadik napon összesítést készít, amely tartalmazza a 3. § b) pontjának ba)—bd) alpontjaiban megjelölt alapanyagtermelő nevét, adószámát, a felvett intervenciós támogatás összegét, az intervenciós támogatás alapanyag-termelőknek való továbbadását. A kimutatást megküldi az FVM Agrárintervenciós Központjába (a továbbiakban: AIK) minden negyedévet követő tizenötödik napon. Az AIK ellenőrzi a kimutatás helyességét. Amennyiben a hivatal igazolásával rendelkező integrátor, kereskedő vagy szövetkezet az elszámolást nem nyújtja be, a hivatal ellenőrzést kezdeményez, melyről értesíti az AIK-ot.

Source: https://magyarkozlony.hu/hivatalos-lapok/48b00f3ef0b90fb3a98820d3fac65c86a8b57349/dokumentumok/4abf66ec5ec084cde00eb9645953bb86e82d0572/letoltes